Hutt dich vor den trewffen
Indes hant begreyffen
Ruck : druck : ablaytt
Schlach stich schnell piß peraytt
Hye lertt der merer Der kunst wye man soll ledig werden so man eynem seyn handt gefangen hatt als mit der lincken handt seyn rechte etc vnd Thu Im also hatt er deyn handt gefangen vnd er will machen armepruch oder waß eß sey so loß In dar zu nicht kummen prich Im deyn handt auß seyner zum Ersten also wendt dy kurtz schneydt außbendigs an seynen arme das dy flech dar an layn Indes reyß starck vntersich mit gesencktem ortt auff deyn lincke seytten so wirsstu ledig Indes schlag In durch den kopff oder arme etc